**Сценарий развлечения для детей подготовительной группы «От заката до рассвета».**

*Развлечение проводится в конце учебного года силами детей, которые в течении двух учебных лет занимались в кружке по ознакомлению коми фольклора. Дети русскоязычные. Обучению коми языку проводится по двухчасовой программе со средней группы*.

**Цель**: Закреплять умения исполнять знакомые произведения культурного наследия коми народа, придерживаясь сюжетно линии композиции. Развивать музыкально-ритмические, вокальные, драматические способности детей, коми разговорную речь. Воспитывать уважение к коми культурным произведениям. Учить получать положительные эмоции от исполнения коми музыкальных и литературных произведений

*Залыс мичмöдöма сиктса улича моз. Шуйга пельöсас керка пытшкöс: ыджыд пач, лабич, керка пытшкöсса мукöд эмбур. Керка саяс потшыс, юкмöс. Керкаас лабич вылас узьö зонка. Залас öзйö би, кылö лэбачлöн сьылöм. Петö петук (вöччöа зонка), сьылö сьыланкыв «Петушок» (Г.Попов):*

Петушок, петушок,

Зарни сорса, гыжйа кок.

Выйöн мавтыштöма юр

Тошкыд шöвк дорысь на бур.

Ко-ко-ко, ко-ко-ко.

Мыйла сэтшö водз чеччан?

Гора сьыланкыв сьылан?

Гора сьыланкыв сьылан,

Вильыш Ваньсö садьмöдан?

Ко-ко-ко, ко-ко-ко.

*Мунö бöр занавес сайö, пöрччö петуклысь паськöмсö. Керкаас пырö мам, киас пöдöйнича, садьмöдö зонкаöс. Сьылö «Дыш пи» сьыланкыв(народная):*

-Пиöй, пиöй, чеччы, чеччы!

-Чечча кö, ог мыссьы.

-Пиöй, пиöй мыссьы, мыссьы!

-Мысся кö, ог пасьтась.

-Пиöй пиöй пасьтась, пасьтась!

-Пасьтася кö,ог кöмась.

-Пиöй, пиöй кöмась, кöмась!

-Кöмася кö, ог уджав.

-Пиöй, пиöй уджав, уджав!

-Уджавнысö ме ог куж.

*Сы кадö керка сайысь бать петкöдö вöлöс (пасьтасьöма кык челядь), сёдалö сiйöс турунöн, юкмöсысь ва вайö да юкталö вöвсö. Сэсся пырö керкаö.*

***Мам****:(шуö пиыслы)*

Мунам ветлам Сыктывкарö,

Горт олысьö колян тэ.

**Бать**:

Вайам гöснеч тэныд карысь,

Мöстö видз да петуктö.

*Петöны керкаысь, кылö вöвлöн мунöм шы. Бать-мам телегаа вöлöн мунöны, пиныс колльöдчö. Быд бокысь котöрöн петöны челядь.*

**1 зонка**: Мунам ва дорö!

**2 нывка:** Мунам луд вылö!

**3 зонка**: Сэнi ворсыштам!

**4 зонпосни**: Гора сьылыштам!

**5 зонпосни**: Вöтлам мöсъястö!

**6 зонпосни**: Ваöн юкталам!

**7 зонпосни**: Небыд турунсö

Медым йирасны!

*Кылö сьыланкывлöн медводдза шыыс, Ваньö пиыс вöтлö мöс керка сайысь (кык зонпосни пасьтасьöмаöсь). Став челядь сьылöны сьыланкыв «И мöслы колö аттьö кыв»( Г.Кочанова, С.Попов)*

1.Пöдöнчаöн мамлысь локтöм

Медводз кылас кань.

Сiйöс öлöда ме «Ок тэ,

Кутшöм овлан шань.

2.Йöвтö радейтан, а мöслы

Он шу аттьö кыв.

Тэнсьыд кывзысьны ог кöсйы

Мурзысь сьыланкыв!»

*Челядь вердöны мöскöс турунöн, юкталöны ваöн. Сэсся йöктöны мöскöд кадриль сяма танец(муз.Г.Поповлöн).*

**1 зонпосни горöдö**: Нывкаяс да зонкаяс, вильышлуннад вермасям!

*Челядь ворсöны «Чеччалöмысь». Вайöны чурка вомöн лöсьöдöм пöв, нывъяс чеччалöны кык помас, öта-мöдсö вежлалöмöн. Зонъяс найö збоймöдöны:*

**1 зонка**: Но-кö, вачкы!

**2 зонка**: Вылöджык!

**3 зонка**: Ок кутшö!

**4 зонка**: То öд кыдзи!

**5 зонка:** Зонъяс, а ми бипур вомöн!

*Пуктöны зал шöрас водзвыв лöсьöдöм картонысь бипур, заводитöны öта-мöд бöрсяыс чеччавны. Нывъяс горзöы:*

**1 ныв**: Сотчанныд!

**2 ныв**: Ёнджыка тойыштчы!

**3 ныв**: Бипурас усян!

**4 ныв**: Гачыд чишкасяс!

**5 ныв**: Со öшкамöшка öшöдчöма!

*Сьылöны сьыланкыв «öшкамöшка» И.Козлова, С.Попов:*

1.öшкамöшка васö юö

Миян сöстöм юысь.

Видзöдлыны сы вылö

Дона челядь волöй.

**Припев**: Ыджыд миян öшкамöшка,

Югыд миян öшкамöшка,

Сöстöм миян öшкамöшка,

Мича миян öшкамöшка.

2.Оз весьшöрö лэбач сьыв

Миян садик дорын.

Сылöн гажа сьыланкыв

Сьывны ставöс корö.

**Припев:**

**6 ныв**: Гашкö йöктыштам?

**7 зонка**: Мыйнö ог, гажаджык лоö и!

*Став челядь йöктöны народнöй музыка улö «Кадриль». Залас кутö пемдыны(кусöдсьö би).*

**Ваньö пи:**

Шондi лэччö вöр сайö.

Кöнi менам мöскöй?

Регыд мам-бать воасны

Ваясны мен гöснеч!

*Мунö корсьны мöскöс, вайöдö сiйöс занавес сайысь, кытчö сiйö саймöччылiс йöктöм бöрти, вöтлö ньöрйöн гортланьыс. Мукöд челядь котöрöн саймöдчöны занавес сайö. Мöдар бокса занавес сайысь петö телега вöв, сэнi бать да мам, пыртöдöы вöвсö керка сайö, пырöны керкаö. Мам мыччö пиыслы кампет, водтöдö сiйöс лабич вылö, эшкыналö шебрасöн да сьылö «öввö, öввö» сьыланкыв(Н.Горчакова, Н.Щукин):*

1.öввö-öввö менам пиук,

Öввö-öввö, баю-бай.

Мамыс босьта тэнö киö,

Но а öнi узьышт вай!

**Припев**: Баю-бай, баю-бай

Öввö-öввö, баю-бай.

2.Быдман ыджыда тэ кодыр,

Ветла-вуджан мусюр сай.

Лоан нималана мортöн

Быдми пиук, баю-бай.

**Припев.**

**Пом.**